
Indokolás
Martfű Város Önkormányzata vagyonáról és vagyongazdálkodásáról szóló 

8/2012. (III. 07.) önkormányzati rendelet módosításáról szóló

…/2013. (…. ….) önkormányzati rendelethez

Általános indokolás

A Jász-Nagykun-Szolnok Megyei Kormányhivatal törvényességi felhívása alapján a Rendelet módosítása és kiegészítése vált szükségessé, mivel az nem tartalmazza a követelésekről való lemondás módját, a nemzetgazdasági szempontból kiemelt jelentőségű önkormányzati vagyonelemek körét, valamint az önkormányzat korlátozottan forgalomképes vagyonkörét, illetve azon vagyonelemeket, melyekre az önkormányzat vagyonkezelői jogot létesít. 

A Rendelet vagyonkezelésre vonatkozó rendelkezéseit pontosítani és módosítani kellett az egyértelmű, pontos szabályozás érdekében. 

Részletes indokolás
1. §-hoz

Meghatározza e §, hogy a rendelet 1. számú melléklete tartalmazza az önkormányzat forgalomképtelen, illetve a korlátozottan forgalomképes vagyonelemeit. 

2. §-hoz

Rögzíti, hogy az önkormányzat nem minősít nemzetgazdasági szempontból kiemelt jelentőségű vagyont. 
3. §-hoz

E § rendelkezik a Rendelet vagyonkezelői jog létesítésére vonatkozó szabályok módosításáról.

Szabályozza hogyan lehet vagyonkezelői jogot létesíteni, tartalmazza az erre vonatkozó eljárási szabályokat, a vagyonkezelői szerződés tartalmi elemeit, a vagyonkezelő kötelezettségét, a vagyonkezelés ellenőrzésének szabályait. 

4. §-hoz

E § szabályozza a követelésekről való lemondás szabályait.

5. – 6. §-hoz

Az 5. – 6. § a Rendelet mellékleteinek módosításáról rendelkezik. 

7. §-hoz

A hatályba léptető, és hatályon kívül helyező rendelkezéseket tartalmazza. 

